Un bebeluș a fost confirmat cu varianta Omicron. În ce stare se află.
Un bebeluș a fost confirmat cu varianta Omicron. Bebelușul este internat la Spitalul de Pediatrie din Piteşti. Și mama copilului ar fi fost infectată cu Omicron.
Un bebeluș a fost confirmat cu varianta Omicron a coronavirusului. Copilul, în vârstă de un an, este internat, alături de mama lui, la Spitalul de Pediatrie din Piteşti.Starea bebelușului este una stabilă în prezent și nu are alte simptome în afară de cele cunoscute, specifice bolii.Și mama copilului, în vârstă de 22 de ani, ar fi fost infectată cu noua tulpină a virusului. Acest lucru va fi stabilit cu certitudine abia după ce vor fi primite rezultatele testelor specifice. Cei doi s-au întors recent în România, din Anglia, iar mama copilului nu este vaccinată scrie Ziarul Argeșul."În momentul de față starea copilului este stabilă, nu ridică probleme, are o formă ușoară spre medie și mai necesită câteva zile de spitalizare. Nu prezenta simptome în plus față de cele cunoscute", a declarat Tudor Ionescu, managerul Spitalului de Pediatrie din Pitești.Până acum, cel mai tânăr pacient depistat cu varianta Omicron a virusului SARS-CoV-2 avea 14 ani. Îți amintesc, în ultimele 24 de ore, au fost înregistrate 1.144 cazuri de persoane pozitive cu SARS-COV-2.